## **К ОПУБЛИКОВАНИЮ**

## КОМИ РЕСПУБЛИКАСА ЮРАЛЫСЬЛӦН

**ИНДӦД**

**“Коми Республикаса Юралысь бердын гражданаӧс военно-патриотическӧя быдтан-велӧдан юалӧмъяс серти координационнӧй сӧвет йылысь” Коми Республикаса Юралысьлӧн 2015 во**

**ӧшым тӧлысь 11 лунся 146 №-а Индӧдӧ вежсьӧмъяс пыртӧм йылысь**

Шуа:

1. Пыртны “Коми Республикаса Юралысь бердын гражданаӧс военно-патриотическӧя быдтан-велӧдан юалӧмъяс серти координационнӧй сӧвет йылысь” Коми Республикаса Юралысьлӧн 2015 во ӧшым тӧлысь 11 лунся 146 №-а Индӧдӧ татшӧм вежсьӧмъяс:
2. 1 пунктӧ “сэтчӧ пырысьяссӧ” кывъяс бӧрын содтыны “(чинъяс серти)” кывъяс;
3. Коми Республикаса Юралысь бердын гражданаӧс военно-патриотическӧя быдтан-велӧдан юалӧмъяс серти координационнӧй сӧветӧ пырысьяссӧ, кодъясӧс вынсьӧдӧма Индӧдӧн (1 №-а содтӧд), гижны содтӧд серти.
4. Тайӧ Индӧдыс вынсялӧ сійӧс кырымалан лунсянь.

Коми Республикаса Юралысь В. Уйба

Сыктывкар

2024 вося сора тӧлысь 2 лун

71 №

Коми Республикаса Юралысьлӧн

2024 во сора тӧлысь 2 лунся 71 №-а Индӧд дорӧ

СОДТӦД

“ВЫНСЬӦДӦМА

Коми Республикаса Юралысьлӧн

2015 во ӧшым тӧлысь 11 лунся 146 №-а Индӧдӧн

(1 №-а содтӧд)

Коми Республикаса Юралысь бердын гражданаӧс военно-патриотическӧя быдтан-велӧдан юалӧмъяс серти координационнӧй сӧветӧ

**ПЫРЫСЬЯС**

(чинъяс серти)

1. Коми Республикаса Юралысь (Координационнӧй сӧветӧн веськӧдлысь).

2. Коми Республикаса Веськӧдлан котырӧн Юрнуӧдысьӧс вежысь, коді кывкутана могъяс юклӧм серти ладмӧдӧ Коми Республикаса олӧмӧ пӧртысь власьт органъяслӧн ведомствоувса организацияясын гражданаӧс патриотическӧя быдтӧм-велӧдӧм серти мероприятиеяс збыльмӧдан юалӧмъяс серти Коми Республикаса олӧмӧ пӧртысь власьт органъяслысь уджсӧ (Координационнӧй сӧветӧн веськӧдлысьӧс вежысь).

3. Коми Республикаса том йӧз политика комитетӧн веськӧдлысь (Координационнӧй сӧветса секретар).

4. Коми Республикаса вынйӧр сӧвмӧдан да спорт министр.

5. Коми Республикаса культура да архив удж министр.

6. Коми Республикаса велӧдан да наука министр.

7. Коми Республикаын пытшкӧс делӧяс министр (сёрнитчӧмӧн).

8. Коми Республикаса Юралысьлӧн Администрацияӧн Юрнуӧдысь (сёрнитчӧмӧн).

9. Коми Республикаса Каналан Сӧветӧн Веськӧдлысь (сёрнитчӧмӧн).

10. Россия Федерацияса войтырӧс доръян, неминучаысь видзан да ускӧттьӧ бӧрын лоӧм колясъяссӧ бырӧдан министерстволӧн Коми Республикаын медшӧр веськӧдланінса начальник (сёрнитчӧмӧн).

11. Семья, мамлун да челядьдыр юалӧмъяс серти Коми Республикаса ӧтйӧза палатаӧ пырысь (сёрнитчӧмӧн).

12. Коми Республикаса военнӧй комиссар (сёрнитчӧмӧн).

13. “Россияса армиялы, авиациялы да флотлы отсалан асвӧляа котыр” ставроссияса ӧтйӧза-канму организациялӧн Коми Республикаса дінму юкӧнӧн веськӧдлысь (сёрнитчӧмӧн).

14. Войнаса, уджвывса, Вооружённӧй Вынъясса да инӧд видзан органъясса ветеранъяслӧн (пенсионеръяслӧн) ставроссияса ӧтйӧза организациялӧн Коми республиканскӧй ӧтйӧза организациялӧн Сӧветӧн веськӧдлысь (сёрнитчӧмӧн).

15. “Россияса поискӧвӧй ӧтмунӧм” Айму дорйигӧн усьӧмаяслысь паметьсӧ нэммӧдан ставроссияса ӧтйӧза ӧтмунӧмлӧн Коми Республикаын дінму юкӧнса дінму сӧветӧн веськӧдлысь (сёрнитчӧмӧн).

16. “Кодзув” оборонно-спортивнӧй дасьтан да патриотическӧя быдтан-велӧдан шӧрин абу коммерческӧй оборонно-спортивнӧя уджъёртасян правлениеӧн веськӧдлысь (сёрнитчӧмӧн).

17. “Афганистанса да торъя военнӧй операцияясса ветеранъяслӧн Россияса Котыр” ставроссияса ӧтйӧза организациялӧн Коми дінму организациялӧн правлениеӧн веськӧдлысь (сёрнитчӧмӧн).

18. **“Движение** Первых” челядьлӧн да том йӧзлӧн ставроссияса ӧтйӧза-канму ӧтмунӧмлӧн **Коми Республикаса** дінму юкӧнлӧн Сӧветӧн веськӧдлысь (сёрнитчӧмӧн).

19. Россия Федерацияса национальнӧй гвардия войскаясса федеральнӧй службалӧн Коми Республикаын веськӧдланінса начальник (Росгвардиялӧн Коми Республикаын веськӧдланін) (сёрнитчӧмӧн).

20. “ДЕСАНТНИКЪЯСЛӦН КОТЫР” десантнӧй войскаясса ветеранъяслӧн Коми дінму ӧтйӧза организацияса правлениеӧн веськӧдлысь (сёрнитчӧмӧн).

21. “Россияса бессмертнӧй полк” ставроссияса ӧтйӧза гражданско-патриотическӧй ӧтмунӧмлӧн исполкомӧн юрнуӧдысь (сёрнитчӧмӧн).

22. “ЮНАРМИЯ” челядьлӧн да томуловлӧн ставроссияса военно-патриотическӧй ӧтйӧза ӧтмунӧмлӧн дінму юкӧнса штабын начальник (сёрнитчӧмӧн).

23. Коми Республикаса Каналан Сӧветын Ветеранъяслӧн могъяс, йӧзлысь дзоньвидзалун видзан, вынйӧр сӧвмӧдан да спорт юалӧмъяс серти пыр уджалысь комиссияӧн веськӧдлысь (сёрнитчӧмӧн).

24. “Айму дорйысьяс” торъя военнӧй операцияын участвуйтысьяслы отсӧг сетан канму фондлӧн Коми Республикаын филиалӧн юрнуӧдысь (сёрнитчӧмӧн).

25. “Афганистанса да торъя военнӧй операцияясса ветеранъяслӧн Россияса котыр” ставроссияса ӧтйӧза организациялӧн Коми республиканскӧй организациялӧн Кулӧмдінын меставывса юкӧнлӧн правлениеӧн веськӧдлысь(сёрнитчӧмӧн).

26. “Боевӧй котыр” ветеранъяслӧн ставроссияса ӧтйӧза организациялӧн Коми республиканскӧй юкӧнӧн юрнуӧдысь (сёрнитчӧмӧн).».